Evrópulerki

Evrópulerki (fræðiheiti: Larix decidua) er tegund lerkis af þallarætt. Það er upprunið úr fjalllendi Mið-Evrópu, aðallega Ölpunum og Karpatafjöllum og í vex í allt að 2400 metra hæð. Það lifir hins vegar illa á láglendi þar og er viðkvæmt fyrir sjúkdómum.Schröder Thomas, Schumacher Jörg, Bräsicke Nadine (2012): Schadorganismen an Europäischer Lärche. AFZ-DerWald, 10/2012, S. 22–26.  

Á Íslandi
Á Íslandi vex það vel og betur en rússalerki/síberíulerki, sérstaklega á láglendi. Það getur orðið kræklótt vegna haustkals. 

Elstu eintök sem vitað er um eru í Mörkinni, Hallormsstaðaskógi, sáð um 1904. Einnig eru um aldargömul tré í Skrúði í Dýrafirði og á Akureyri.  Krónan getur orðið mikil um sig. Evrópulerki, staðsett í  Hólavallakirkjugarði, var útnefnt borgartré Reykjavíkur árið 2011. http://www.skog.is/index.php?option=com_content&view=article&id=512:borgartre-2011&catid=15&Itemid=100018 Hæstu tré eru um 24 metrar á hæð (2016). Íslandsmeistari trjáa ver titil sinn  Skógrækt ríkisins. Skoðað 15 ágúst, 2016.

Árin 1996, 2004 og 2014 hefur evrópulerki verið valið tré ársins af Skógræktarfélagi Íslands.

Svipmyndir

Tengt efni
Listi yfir tré á Íslandi sem hafa náð 20 metra hæð

Tilvísanir

Flokkur:Lerki

Flokkur:Þallarætt